CELEX: 32014D0759
Language: fi
Date: 2014-10-29 00:00:00
Title: 2014/759/EU: Komission täytäntöönpanopäätös, annettu 29 päivänä lokakuuta 2014 , päätöksen 2007/777/EY liitteen III muuttamisesta siltä osin kuin on kyse trikiinejä koskevista eläinten terveyttä koskevista vaatimuksista eläinlääkärintodistusmallissa, jota käytetään tuotaessa unioniin kotieläiminä pidettävistä sioista saatuja tiettyjä lihavalmisteita (tiedoksiannettu numerolla (2014) 7921)  ETA:n kannalta merkityksellinen teksti

31.10.2014   
            
            
               FI
            
            
               Euroopan unionin virallinen lehti
            
            
               L 311/78
            
         KOMISSION TÄYTÄNTÖÖNPANOPÄÄTÖS,
   annettu 29 päivänä lokakuuta 2014,
   päätöksen 2007/777/EY liitteen III muuttamisesta siltä osin kuin on kyse trikiinejä koskevista eläinten terveyttä koskevista vaatimuksista eläinlääkärintodistusmallissa, jota käytetään tuotaessa unioniin kotieläiminä pidettävistä sioista saatuja tiettyjä lihavalmisteita
   
      
         (tiedoksiannettu numerolla (2014) 7921)
      
   
   (ETA:n kannalta merkityksellinen teksti)
   
      (2014/759/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 9 artiklan 4 kohdan,
   sekä katsoo seuraavaa:
   
               (1)
            
            
               Komission päätöksessä 2007/777/EY (2) vahvistetaan muun muassa todistusmallit tiettyjen lihavalmisteiden unioniin tuontia varten. Siinä säädetään, että unioniin saa tuoda ainoastaan sellaisia lihavalmiste-eriä, jotka täyttävät kyseisen päätöksen liitteessä III vahvistetun eläinten terveyttä ja kansanterveyttä koskevan todistusmallin vaatimukset. Kyseiseen malliin sisältyy trikiinejä koskevia takeita.
            
         
               (2)
            
            
               Komission asetuksessa (EY) N:o 2075/2005 (3) vahvistetaan säännöt, jotka koskevat näytteenottoa trikiinitartunnalle alttiiden lajien ruhoista sekä kotieläiminä pidettäviä sikoja pitävien tilojen aseman määrittämistä.
            
         
               (3)
            
            
               Asetuksen (EY) N:o 2075/2005 muuttamisesta annetussa komission asetuksessa (EU) N:o 216/2014 (4) säädetään teurastushetkellä sovellettaviin testaussäännöksiin myönnettävästä poikkeuksesta tiloille, jotka on virallisesti tunnustettu valvottuja pito-olosuhteita noudattaviksi tiloiksi. Asetuksessa (EU) N:o 216/2014 säädetään lisäksi, että kotieläiminä pidettäviä sikoja pitävä tila voidaan tunnustaa valvottuja pito-olosuhteita noudattavaksi tilaksi ainoastaan, mikäli elintarvikealan toimija tuo uusia kotieläiminä pidettäviä sikoja tälle tilalle ainoastaan tiloilta, jotka on virallisesti tunnustettu valvottuja pito-olosuhteita noudattaviksi tiloiksi.
            
         
               (4)
            
            
               Päätöksen 2007/777/EY liitteessä III olevaa eläinten terveyttä ja kansanterveyttä koskevaa todistusmallia olisi muutettava, jotta otetaan huomioon lihavalmisteiden tuontia koskevat vaatimukset, jotka on vahvistettu asetuksessa (EY) N:o 2075/2005, sellaisena kuin se on muutettuna asetuksella (EU) N:o 216/2014.
            
         
               (5)
            
            
               Sen vuoksi päätöstä 2007/777/EY olisi muutettava.
            
         
               (6)
            
            
               Jotta vältetään häiriöt kotieläiminä pidettävistä sioista saatujen lihavalmiste-erien tuonnissa unioniin, päätöksen 2007/777/EY — sellaisena kuin se on ennen siihen tällä päätöksellä tehtyjä muutoksia — mukaisesti annettujen todistusten käyttö olisi sallittava siirtymäkauden aikana tiettyjen edellytysten täyttyessä.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2007/777/EY liitteessä III oleva eläinten terveyttä ja kansanterveyttä koskeva todistusmalli seuraavasti:
   
               1)
            
            
               Korvataan II.2.3.1 kohta seuraavasti:
               
                           ”joko
                           
                        
                        
                           (2)[II.2.3.1.
                        
                        
                           Lihavalmisteet on saatu kotieläiminä pidettävien sikojen lihasta, jolle on joko tehty trikinoositutkimus negatiivisin tuloksin tai kylmäkäsittely asetuksen (EY) N:o 2075/2005 mukaisesti.]
                        
                     
                           
                              tai
                           
                        
                        
                           (2)(6)[II.2.3.1.
                        
                        
                           Lihavalmisteet on saatu kotieläiminä pidettävien sikojen lihasta, joka on saatu kotieläiminä pidettävistä sioista, jotka joko tulevat asetuksen (EY) N:o 2075/2005 8 artiklan mukaisesti valvottuja pito-olosuhteita noudattavaksi tilaksi virallisesti tunnustetulta tilalta tai jotka ovat vieroittamattomia ja alle 5 viikon ikäisiä.]”
                        
                     
         
               2)
            
            
               Huomautuksissa olevaan II osaan lisätään alaviitteen 5 jälkeen alaviite seuraavasti:
               
                           ”(6)
                        
                        
                           Ainoastaan kolmannet maat, joiden kohdalla on merkintä ’K’ asetuksen (EU) N:o 206/2010 liitteessä II olevan 1 osan sarakkeessa ’SG’.”
                        
                     
         2 artikla
   Vuoden 2015 maaliskuun 31 päivään saakka kestävän siirtymäkauden ajan unioniin saa edelleen tuoda lihavalmiste-eriä, joiden mukana on päätöksen 2007/777/EY — sellaisena kuin se on ennen siihen tällä päätöksellä tehtyjä muutoksia — liitteessä III vahvistetun eläinten terveyttä ja kansanterveyttä koskevan todistusmallin mukainen asianmukainen todistus, joka on annettu viimeistään 1 päivänä maaliskuuta 2015.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä lokakuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 18, 23.1.2003, s. 11.
   
      (2)  Komission päätös 2007/777/EY, tehty 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).
   
      (3)  Komission asetus (EY) N:o 2075/2005, annettu 5 päivänä joulukuuta 2005, virallisia lihan trikiinitarkastuksia koskevista erityissäännöistä (EUVL L 338, 22.12.2005, s. 60).
   
      (4)  Komission asetus (EU) N:o 216/2014, annettu 7 päivänä maaliskuuta 2014, virallisia lihan trikiinitarkastuksia koskevista erityissäännöistä annetun asetuksen (EY) N:o 2075/2005 muuttamisesta (EUVL L 69, 8.3.2014, s. 85).